
Еуразиялық экономикалық комиссия Алқасының 
ішкі нарықты қорғау шараларын қолдану туралы кейбір шешімдерінің күшіне ену мерзімі  туралы

Еуразиялық экономикалық комиссия туралы ереженің (2014 жылғы 29 мамырдағы Еуразиялық экономикалық одақ туралы шартқа № 1 қосымша) 16-тармағының  екінші абзацына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентінің 92-тармағының екінші абзацына  сәйкес  Еуразиялық экономикалық комиссия Кеңесі шешті:
1.Еуразиялық экономикалық комиссия Алқасының Үшінші елдерге қатысты арнайы қорғау, демпингке  қарсы және өтемақы шараларын қолдану туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 8 қосымша) 15, 78 және 143-тармақтарының негізінде алдын ала  арнайы,  алдын ала  демпингке  қарсы және алдын ала өтемақы баждарын  енгізу арқылы арнайы қорғау, демпингке  қарсы және өтемақы шараларын қолдану туралы шешімдердің ресми  жарияланған күнінен бастап күнтізбелік 15 күн ішінде күшіне енуінің орындылығы туралы ұсынысымен келісілсін. 
2.Осы Шешім ресми жарияланған күнінен бастап күнтізбелік 30 күн өткен соң күшіне енеді.

